Baset perang Bretagne

Baset perang Bretagne (pérang) ialah satu baka anjing pemburu bertungkai pendek jenis anjing pemburu bau, yang pada asalnya dari Bretagne, sebuah bekas duci di Perancis.

Perihal

Penampilan
Baset perang Bretagne ialah anjing pemburu agak kecil, dengan tubuh seperti anjing pemburu baset, tetapi lebih ringan di sepanjang badan dan bertungkai lebih panjang. Lapis bulu dawainya sangat kasar kepada sentuhan, padat, dan merah gandum atau perang kekuning-kuningan, kadang-kadang dengan tanda-tanda putih pada dada. Ia berukuran setinggi  dan seberat  tetapi oleh sebab amalan berkontroversi terdahulu, iaitu pendaftaran perinduk-perinduk bercampur deripada grifon perang dan baset perang, kadang-kadang perinduk baset menghasilkan anjing dengan tungkai panjang. Ia mempunyai bulu kasar dan padat yang mungkin perlu dilurutkan. Walaupun lapis bulunya menangkis kotoran tanah dan tidak mudah kusut, ia masih perlu disikat dan diberus seminggu sekali. Bulunya pada telinga adalah lebih pendek, lebih halus, dan lebih gelap daripada yang pada lapis bulu. Telinganya mencapai hujung hidung dan tidak pula terheret di tanah dan patut dilisu. Ia patut mempunyai mata dan hidung gelap dan sebaiknya tidak ada bengkok pada tungkai hadapan. Piawaian Perancis menyatakan bahawa anjing ini merupakan baka baset dengan belakang terpendek. Maka, penampilannya pada amnya tidak begitu memanjang seperti baset British.

Kesihatan
Sebuah kajian tahun 2006 mendapati pekali pembiakbakaan dalam agak rendah, iaitu pada 3.9%, angka kedua paling rendah antara sembilan baka Perancis dalam kajian itu.

Baset perang Bretagne ialah salah satu baka yang lebih lazim terjejas akibat glaukoma sudut terbuka primer. Suatu mutasi resesif autosom bagi gen ADAMTS17 bertanggungjawab atas keadaan ini pada baka ini.

Sejarah
Baka ini dikembangkan di Perancis sebagai anjing pemburu daripada anjing pemburu perang besar Bretange, baka yang kini pupus. Terdapat khabar angin bahawa baset perang Breatgne juga hampir kepada kepupusan setelah Perang Dunia Kedua, dan baka ini dihasilkan semula dengan menggunakan sisa-sisa contoh baka ini dan menyilangkan baka ini dengan dachshund berbulu dawai piawai. Walau bagaimanapun, kelab Perancis menafikan hal ini, dan menyatakan bahawa bilangan baset perang tidak pernah begitu rendah. Pada tahun 2002, terdapat 1060 pendaftaran baharu bagi baset perang di Perancis.

Baka ini di United Kingdom terutamanya terlihat sebagai anjing pertunjukan dan anjing peliharaan keluarga yang akhirnya meninggalkan daftar baka jarang The Kennel Club pada tahun 2007. Di United Kingdom, kurang daripada 140 ekor anjing didaftarkan pada setiap tahun. Ia juga terdapat di bahagian lain Eropah dalam kegunaan untuk menjejak bau dan juga sebagai anjing peliharaan keluarga.

Lihat juga
 Senarai baka anjing
 Baset biru Gascogne
 Baset grifon besar Vendée
 Baset grifon kecil Vendée
 Baset Artois Normandie

Catatan

Rujukan

Kategori:Baka anjing
Kategori:Baka anjing berasal dari Perancis
Kategori:Baka FCI
Kategori:Baka anjing jarang
Kategori:Anjing pemburu bau